Η ανώτατη εκπαίδευση στην κοινωνία της γνώσης: το φαινόμενο του ακαδημαϊκού καπιταλισμού
Creators: name: Βλάση, Ελένη Κωνσταντίνου
Publisher: name: Aristotle University of Thessaloniki
Year: 2016
Subjects: ακαδημαϊκός καπιταλισμός
κοινωνία της γνώσης
ανώτατη εκπαίδευση
academic capitalism
knowledge society
higher education

description: Σκοπός της εργασίας είναι η αποτύπωση του φαινομένου του ακαδημαϊκού καπιταλισμού σε όλες του τις πτυχές, ώστε να αναδυθούν τα γνωσιακά και κοινωνικά παρεπόμενά του. Πρώτα-πρώτα, σκιαγραφούμε το κοινωνικό πλαίσιο εντός του οποίου αυτό φύεται, ώστε να αναδειχθεί η μεταξύ τους αιτιακή σχέση. Ο ακαδημαϊκός καπιταλισμός, στην περίπτωση τόσο της διείσδυσης του κεφαλαίου εντός του πανεπιστημίου, όσο και της σταδιακής μετατροπής του πανεπιστημίου σε οιονεί γνωσιακή επιχείρηση, γεννάται εντός της κεφαλαιοκρατικής, νεοφιλελεύθερης «κοινωνίας της γνώσης». Σε ποιον βαθμό, ωστόσο, συνάδει με τις παραγωγικές και κοινωνικές μεταβολές που συνοδεύουν την τελευταία; Επιχειρώντας να διατυπώσουμε την απάντηση στο κεντρικό ερευνητικό ερώτημά μας, μελετούμε, αρχικά, το εγχείρημα της ιδιωτικοποίησης της ανώτατης εκπαίδευσης στην άμεση και έμμεση εκδοχή της, συνεχίζουμε με την παρουσίαση της εκπαιδευτικής και ερευνητικής πολιτικής και ολοκληρώνουμε με την περιγραφή της εκούσιας επιχειρηματικής μετάλλαξης του πανεπιστημίου μέσα από την ανάληψη παραγωγικού πλέον ρόλου. Διαπιστώνουμε, έτσι, ότι ο ακαδημαϊκός καπιταλισμός κινείται αντίρροπα προς την κοινωνία της γνώσης, όσο η τελευταία αυτοαναιρείται παραμένοντας κεφαλαιοκρατική• η παραγωγική δύναμη του σήμερα δεν καλλιεργείται στην αυθεντική της μορφή, αλλά, αντίθετα, υποβαθμίζεται ποιοτικά σε εμπορευματοποιημένη ημι-γνώση, απομακρυσμένη από κοινωνικές ανάγκες, και περιορίζεται ποσοτικά, αδυνατώντας να γίνει «κτήμα» του συνόλου των κοινωνικών μελών.
description: The aim of this thesis is to explore and present the phenomenon of academic capitalism in all its facets, in order that its cognitive and social consequences emerge. First, the social context in which it grows is outlined, so that the causal relationship between them is revealed. Academic capitalism, in the cases of both the penetration of capital into the university and the gradual conversion of the university into a quasi-cognitive enterprise, rises within the capitalist, neoliberal ‘knowledge society’. To what extent, however, is it consistent with the productive and social changes accompanying the last? In attempting to formulate the answer to our central research question, we initially study the endeavor of privatization of higher education in its direct and indirect versions, we continue with the presentation of educational and research policy, and we finally provide a description of the deliberate entrepreneurial mutation of the university through undertaking a productive role. Thus, we conclude that academic capitalism moves into a direction diametrically opposed to that of the knowledge society, as the last contradicts itself by remaining capitalist. To be more specific, the productive force of today is not cultivated in its original form, but is, on the contrary, qualitatively degraded into commercialized semi-knowledge, remote from social needs, and quantitatively limited, unable to become ‘property’ of all members of society.